Na Batho ba tla Senya Lefase ka mo go Feletšego?
Didirišwa tša go ithuta Beibele
Tirelo ya Rena ya Mmušo
Ditaba go ya ka Dinaga
Tša Molao go ya ka Dinaga
Dipotšišo Tšeo di Botšišwago Kudu ka Dihlatse tša Jehofa
Mediro ya Dihlatse tša Jehofa
Lefaseng ka Moka
Sehlogo sa go Latela
TABA YA LETLAKALA LA KA NTLE Na Batho ba tla Senya Lefase ka mo go Feletšego?
DIHLOGO TŠE DINGWE TŠA INTHANETENG
Mmušo wa Modimo ke Eng?
Dihlatse tša Jehofa
Dilo tše di Lego Gona
Dikgatišo tše di Lego Gona
Mantšu a a mongwadi wa bogologolo wa Beibele a bontšha gore batho ba phela nako e kopana kudu ge ba bapetšwa le go ba gona ga lefase ka mo go sa felego. Ee, ka nywaga e diketekete meloko e bile gona ya ba ya tloga, e fela Lefase le sa dutše le tiile le go se šišinyege e bile le re nea bophelo go ba go fihla le gona bjale.
Batho ba bangwe ba hlalositše nywaga ya ka morago ga Ntwa ya II ya Lefase e le yeo e bilego le diphetogo tše dikgolo go feta le ge e le neng pele. Nywageng e 70 go ba go feta moo, batho ba bone tšwelopele e kgahlišago ditabeng tša dinamelwa, tša poledišano gotee le thekinolotši, tšeo di tlišitšego diphetogo tše dikgolo maemong a ikonomi. Ba bantši ba thabela maemo a bophelo ao peleng ba bego ba nagana gore a ka se kgonege. Gona bjale, palo ya badudi ba lefase e oketšegile ka makga a e ka bago a mararo.
Beibele e boletše ka nako yeo ka yona batho ba tlago go ‘senya lefase.’ (Kutollo 11:18) Ba bangwe ba ipotšiša ge e ba re phela nakong yeo. Ke tshenyo e kaaka’ng yeo e tlago go direga go ya pele? Na boemo bjo ke bjoo bo ka se lokišegego? Na ruri batho ba ka senya lefase go fihla bokgoleng bjoo le ka se lokišegego?
Go šetše go gatilwe megato e fapafapanego gore go rarollwe bothata bjo bo mpefetšego bjoo ga bjale re lebeletšanego le bjona. Mogato woo o bego o dutše o dirišwa o akaretša go tšwela pele go kaonefatšwa maemo a ikonomi le a tša leago ka ditšweletšwa tša tlhago ntle le go di diriša kudu go feta kamoo polanete ya rena e ka di tšweletšago. Ka gona, se se bolela go diriša feela ditšweletšwa tše di lekanego tšeo lefase le ka kgonago go di tšweletša. Se se bile le mafelelo afe?
Ka manyami, go swana le maemo a phuhlamego a ikonomi a lefase ka bophara, bothata bja go dirišwa gampe ga ditšweletšwa tša tlhago e sa dutše e le tlhobaboroko. Batho ba tšwela pele go diriša ditšweletšwa tše ka lebelo le legolo go feta kamoo lefase le ka di tšweletšago ka gona ka mokgwa wa tlhago. Na go na le seo se ka dirwago ka bothata bjo? Seithuti se sengwe sa tswalano ya diphedi le tikologo se boletše gore: “Ka kgopolo e itšego, ga re na leano la kamoo re ka hlokomelago polanete ye ka gona.” Boemo bjo bo sepedišana gabotse le seo Beibele e se bolelago, ge e re: “Ga go matleng a motho yo a sepelago gore a laole dikgato tša gagwe.”—Jeremia 10:23.
Ka lehlakoreng le lengwe, Beibele e re kgonthišetša gore Modimo, yena Mmopi wa rena, a ka se dumelele gore batho ba senye polanete ye. Go Psalme 115:16, re bala gore: “Lefase [Modimo] o le neile bana ba batho.” Ee, polanete ya rena ke ‘mpho e botse’ e tšwago go Tatago rena wa legodimong. (Jakobo 1:17) Na re be re ka letela gore Modimo a re nee selo se itšego seo se šomago gabotse ka nakwana ke moka sa kgaotša go šoma ka morago? Le gatee! Seo re se bona ka tsela yeo a hlamilego polanete ya rena.
Ka manyami, batho ba dirišitše gampe mpho ye e botse ya Modimo go fihla bokgoleng bja go e senya. Lega go le bjalo, morero wa Mmopi ga se wa fetoga. Monna yo mongwe wa bogologolo o itše: “Modimo ga se motho mo a kago aketša, e bile ga se ngwana wa motho mo a kago go itshola. Na seo a se boletšego a ka se se dire?” (Numeri 23:19) Ge e le gabotse, go e na le go dumelela gore lefase le senywe go tla nako yeo ka yona Modimo a tlago go “senya bao ba senyago lefase” yeo e batamelago ka lebelo.—Kutollo 11:18.
LEFASE KE LEGAE LA RENA LA KA MO GO SA FELEGO
Thutong ya gagwe e tumilego ya Thabeng, Jesu Kriste o itše: “Go thaba ba moya o boleta, ka ge ba tla ja bohwa bja lefase.” (Mateo 5:5) Thutong yona yeo, Jesu o utolotše ditsela tšeo a tlago go efoša lefase gore le se senywe. O ile a laela balatedi ba gagwe go rapela ka gore: “Mmušo wa gago a o tle. Thato ya gago a e direge le mo lefaseng bjalo ka ge e direga legodimong.” Ee, Mmušo wa Modimo o tla phetha morero wa Gagwe ka lefase.—Mateo 6:10.
Lefase e tloga e le le lebotse kudu go ka senywa ka mo go feletšego
Sebakabaka. “Go na le bohlatse bjo bo sa belaetšego bja gore sebakabaka seo se lego kgauswi le Lefase, mawatle le lefase di thoma go fiša . . . Ga e sa le go tloga ka bo-1950 sebaki se segolo sa phišo e bile ditiro tša batho.”—American Meteorological Society, 2012.
Dimela le diphedi tše di fapafapanego. “Borathutamahlale ba bantši ba nagana gore . . . batho ba ikarabela ka tshenyo e kgolo ya Lefase yeo e bakilego gore bophelo e be bjo bokopana, yeo e diregilego ka lebelo le legolo historing ya Lefase.”—From science.nationalgeographic.com.
Lefase la Rena
Lefase la rena le na le bokgoni bja moswananoši bja go nea batho, diphoofolo le dimela bophelo.
Ka mohlala, dimela di hwetša matla go tšwa letšatšing ke moka tša a diriša go fetoša moya o sa hlwekago (carbon dioxide), meetse le diminerale gore e be moya woo re o hemago (oxygen) le dijo. Batho le diphoofolo ba hwetša oxygen le dijo gomme ba ntšha carbon dioxide le dilo tše dingwe tšeo di holago modikologo wo. Ke moka modikologo wo o a ipoeletša. Ka go re’alo, lefase la rena le kgona go thekga bophelo ka mo go sa felego.
Ka gona, ke mo go kwagalago ge Modimo a hlaloswa e le “Yo ka bohlale bja gagwe a theago ka go tia naga e enywago.” (Jeremia 10:12) Go etša ge seithuti se sengwe sa Beibele se lemogile gore: “Karolo yeo e dulwago ya lefase la rena e hlametšwe gore e dirišwe le go hola batho.”
Morero wa Modimo ka Batho ke Ofe?
Bophelo bo tlo ba bjang lefaseng le lefsa ge lefase e tla ba e le paradeise?
September 2014 _ Na Batho ba tla Senya Lefase ka mo go Feletšego?
MOROKAMI September 2014 _ Na Batho ba tla Senya Lefase ka mo go Feletšego?
Ntšha Moneelo wa go Thekga Modiro wa Rena wa Lefase ka Bophara
BOKGOBAPUKU BJA INTHANETENG